cyanic-selkie/wikianc huggingface dataset:
Pseudophasmatidae
Utbredelse
Familien er utbredt i alle verdensdeler bortsett fra Afrika, men unngår kalde områder.
Grand Theft Auto IV: The Lost and Damned
Grand Theft Auto IV: The Lost and Damned er den første av to planlagte episodiske utvidelsespakker utviklet for Xbox 360-versjonen av videospillet Grand Theft Auto IV, utviklet av Rockstar North. Spillet ble utgitt 17. februar 2009 av Rockstar Games.
Jimmy Iovine
Jimmy Iovine (født 11. mars 1953 i Brooklyn) er en amerikansk produsent/forretningsmann som slo igjennom i 1973 med produksjon på Bruce Springsteens første album. I senere har han jobbet tett med Dr. Dre i Beats Electronics.
Grand Theft Auto IV: The Lost and Damned
Handlingen finner sted i samme setting som ble brukt for Grand Theft Auto IV: En fiktiv amerikansk metropol kalt Liberty City (løst basert på New York City) og nabo-området Alderney, som var løst basert på New Jersey. Spillet er lagt til et tredjepersonsperspektiv, og inkluderer nye våpen og kjøretøy som tidligere spill i serien ikke brukte. Dette inkludert spillerens skreddersydde motorsykkel, muligheten til å tilkalle hjelp fra andre medlemmer av Lost MC, og ekstra aktiviteter og jobber som ikke er en del av selve handlingen - inkludert gjeng-krig mot konkurrerende gjenger eller racer-løp med motorsykkel.
På grunn av spillerens posisjon i Lost MC, kan han ledsages gjennom enkelte oppdrag og gjeng-krig av en gruppe motorsyklister som, hvis de overlever gjennom hele oppdraget, kan forbedre seg og få erfaring og dermed bli mer kampherdede til senere oppdrag eller gjeng-konflikter. Hvis en motorsykkel til enhver tid blir drept under et oppdrag eller gjeng-konflikt, kan de bli erstattet av en annen karakter før det neste oppdraget. Johnny kan også motta ytterligere støtte fra to medlemmer fra The Lost som heter Terry og Clay. Terry kan sørge for våpen og rustning til Johnny. Men Clay kan levere en motorsykkel etter spillerens eget valg direkte til spilleren.
Handling
I 2008 blir Billy Gray, president for motorsykkel-klubben Lost MC i Alderney, ønsket velkommen av andre gjeng-medlemmer etter å ha blitt løslatt. Visepresident Johnny Klebitz er ivrig etter å gjenoppta deres tidligere virksomhet, irriterer Billy ham ved å bryte en våpenhvile som Johnny tidligere hadde arrangert med klubbens rivaler, dødens engler. Når et annet gjeng-medlem, Jason Michaels, blir drept legger Billy skylden på dødens engler til tross for mangelen på konkrete bevis. Han gir deretter gjengen ordre om å brenne ned fiendens klubb-hus som gjengjeldelse.
Spilleren møter også karakterer som Niko Bellic og Playboy X, to medarbeidere av narkotika-selger Elizabeta Torres. Avtalen avsløres raskt som et bakhold fra politiet, men Johnny klarer så vidt å unnslippe med en narkotika-forsendelse. I løpet av denne tiden gir Johnny også bistand til en korrupt politiker Thomas Stubbs III, som trenger hjelp med sin valgkamp. Når triadene angriper en del av gjengen, blir de tvunget til å forlate narkotikaen de forsøkte å selge for å unnslippe, men Billy blir arrestert av politiet i løpet av kaoset. Johnny overtar som klubb-president, men sliter med å skaffe nok penger for deres videre aktiviteter. Samtidig hjelper han også sin tidligere kjæreste Ashley Butler, med å betale gjeld hun skylder til en russisk gangster Dimitri Rascalov.
Cadillac Place
Cadillac Place er en kontorhøyblokk i Detroit, Michigan lagd av kalkstein, granitt og marmor. Opprinnelig het den General Motors Building, som den hadde vært hovedkvarter for fra 1923 til 1996. Bygningen har sitt nåværende navn etter Antoine Laumet de La Mothe, sieur de Cadillac, grunnleggeren av Detroit.
Da Cadillac Place åpnet i 1923 var det som den nest største kontorbygning i verden, etter Equitable Building i New York.
Arkitektur
Cadillac Place er tegnet av arkitekten Albert Kahn. Bygningen reiser seg 67 meter og femten etasjer opp i været, har 31 heiser og et grunnareal på 129 600 m². Den ble listet som et National Historic Landmark i 1978, og er et utmerket eksempel på nyklassisk arkitektur.
I 2002 ble bygningen betydelig renovert, og ble gitt navnet Cadillac Place. Bygningen huser over 2000 statsansatte, blant annet Michigan Court of Appeals og Detroitkontoret til Michigans guvernør. Tvers over gaten ligger Fisher Building som den er forbundet med via en undergrunnsgang.
Bjørn Bjorvatn
Bjørn Bjorvatn (født 1963) er en norsk lege og forsker med søvn og søvnforstyrrelser som spesialområde. Han er ansatt som professor ved Universitetet i Bergen og er leder for Senter for søvnmedisin ved Haukeland universitetssykehus.
Bjorvatn tok medisinsk embetseksamen ved Universitetet i Bergen i 1990 og ble spesialist i allmennmedisin i 2003. I 1995 tok han en doktorgrad om serotonins betydning for søvnsyklusen.
Bjorvatn er forfatter av flere selvhjelpbøker om søvn og søvnvansker, blant annet ''Bedre søvn. En håndbok til deg som sover dårlig'' (2007).
Liste over Tuvalus statsministre
Dette er ei liste over Tuvalus statsministere. Statsministeren er landets regjeringssjef, og blir valgt av parlamentet. Ettersom det ikke fins politiske partier i landet, kan et hvilket som helst medlem av parlamentet bli nominert. Generalguvernøren er ansvarlig for å lede valget og for å utrope vinneren.
Skjelsvik
Skjelsvik er en tettbebyggelse ved Eidangerfjorden i Porsgrunn kommune i Telemark. Beliggenhet ved riksvei 354 og E 18. Navnet kommer fra gården Skjelsvik.
Stedet var ikke særlig bygget ut før Eidanger Salpeterfabrikker (Hydro/Yara idag) hadde behov for boliger til sine ansatte. På 50-tallet ble det bygget ut mange boliger, spesielt på Kloppejordet ned mot vannet sørøst for Østvedt-gården. På Østvedtgården ble det bygget et gartneri hvor det stort sett ble odlet nelliker.
Ved Skjelsvik jernbanestasjon ble det etablert en kassefabrikk; Tingstad Kassefabrikk. Grunnlaget for denne var det økende behovet for emballasje på Herøya (Eidanger Salpeterfabrikker). Etter en tid ble det mest behov for paller, så bedriften ble lagt om til stort sett å produsere paller.
På 50- og 60-tallet var det livlig trafikk på Brevikbanen, og Skjelsvik jernbanestasjon var i flittig bruk. Det var flere ansatte, både til å påse behandlingen av billetter og behandling av gods. Stasjonen hadde også et kryssingsspor. Etter noen år gikk trafikken ned, ingen billettsalg og det var en periode postkontor i bygningen. Jernbanestasjonen ved Skjelsvik er idag revet, og Breviksbanen blir idag stort sett benyttet til kalktransport for Norcem.
Ved gamle riksvei 40 (riksvei 354 idag) lå det en bensinstasjon og over gaten en dagligvareforretning. Disse ble drevet av hhv Asbjørn Øygarden og ..Moen. Bensinstasjonen ble opprinnelig drevet som en Shellstasjon, men ble på 80-tallet endret til Statoil. Øygardenfamilien driver idag tre bensinstasjoner, en av dem ligger i Porsgrunn sentrum og den andre på Eidanger (Moheim).
Dagligvareforretningen ble etter en tid overtatt av Åge Andresen og fikk navnet «VI-TO». Denne ble etter en tid for liten og det ble bygget ut et lite stykke unna. Forretningen blir idag drevet som Spar-butikk.
Boligbyggingen på Skjelsvik tok av i slutten av 80-/begynnelsen av 90-tallet. Da ble hele jordet opp mot den østlige Østvedt-gården bebygd, og veiene ut fra Skjelsvikdalen ble lagt om.
Alex Muralha
Alex Roberto Santana Rafael (født 10. november 1989) er en brasiliansk fotballspiller som spiller for Mirassol Futebol Clube.
Vilhelm Aubert (redaktør)
Julius Henrik Vilhelm Adelsteen Aubert (født 7. mai 1847 i Kristiania, død 25. desember 1911 samme sted) var en norsk redaktør innen høyrepressen.
Han var utdannet cand.mag., og skrev artikler for avisene allerede som student. I 1878 ble han redaktør i Fædrelandet i Kristiania, og i 1889 også avisens eneeier. Avisen anså seg selv som organ for de kirkelige interessene i det politiske liv i samtiden, og som en motsats til Bondevennenes organ Folketidende. I oppløpet til riksrettssaken i 1883/1884 agiterte Fædrelandet for dannelsen av moderat-konservative velgerforeninger, som i 1884 gikk sammen i partiet Høyre. I 1893 ble Fædrelandet slått sammen med Almuevennen til dagsavisen Landsbladet, hvor Aubert var redaktør frem til opphøret i juni 1911. Han døde et halvt år senere på Grefsen Sanatorium. Han var formann i Den Konservative Presses Forening fra 1901 til 1902.
Han var gift med Sigrid Aubert (født Eriksen i 1847, død 1922). De var foreldre til Ida Roede, som var gift med musiker, kinodirektør og kunstsamler Halfdan Nobel Roede, og til diplomaten Ludvig Cæsar Martin Aubert.
Bambletunnelen
Bambletunnelen er en veitunnel på europavei 18 i Bamble kommune i Telemark. Tunnelen er 765 meter lang og ble åpnet sammen med Grenlandsbrua og Kjørholttunnelen i 1996. August 2018 ble den utvidet med et parallelt løp.
Oppgradering
Kjørholttunnelen og Bambletunnelen var stengt for oppgradering fra 21. april 2017 til 31. august 2018. Det ble sprengt ut nye parallelle løp, slik at begge tunnelene fikk to løp, med tilsammen fire kjørefelt. Kombinert med en ny Grenlandsbru vil anlegget inngå i den nye motorveistrekningen E18 Langangen – Grimstad.
Emanuel Swedenborg
Emanuel Swedenborg (født 29. januar 1688, død 29. mars 1772) var en svensk naturvitenskapsmann, filosof, mystiker og religiøs tenker. Han skrev en rekke verk om teknikk, naturvitenskap og teologi.
Swedenborgs ideer ble tatt opp av kristne grupper i blant annet England og Gøteborg etter hans død, og bevegelsen opprettet Den nye kirken flere steder fra 1788 og framover. Det er fortsatt menigheter i Sverige, Norge, Danmark, Storbritannia og USA som bygger sin protestantiske tro på Swedenborgs guddommelige åpenbaringer og teologiske skrifter. Swedenborgianismen, Swedenborgs teosofiske lære og livsanskuelse, regnes som en nyreligiøs bevegelse. Den legger vekt på de ti bud, monoteisme og sosialt ansvar.
Emanuel Swedenborg påvirket også berømte forfattere innen den romantiske idealismen på 1800-tallet og modernismen på 1900-tallet.
Tidlige år
Swedenborg var sønn av biskop Jesper Swedberg (1653–1735) og Sara (født Behm) (1666–1696), datter av borgermesteren og assessoren Albrekt Behm (død 1679).
Swedenborgs far Jesper Swedberg kom fra en enkel bakgrunn, men ble prest etter teologiske studier og reiser utenlands. Gjennom sine prekner som regimentsprest i Stockholm fikk han kong Karl XIs gunst, og ved Swedenborgs fødsel var han hovedpredikant. I 1692 flyttet familien til Uppsala, der faren fikk stilling som professor i teologi ved Uppsala universitet. I 1692 døde Swedenborgs mor, og året etter giftet faren seg med Sara Bergia. I 1702 ble faren utnevnt til biskop i Skara.
Faren interesserte seg for pietismen, et vekkelsesopprør blant lutheranere som blant annet ville skille kirken fra staten, og poengterte det hellige i å kommunisere med Gud i stedet for å bare henvises til ren tro. Jesper hadde også den mer ukonvensjonelle troen på ånder og englers nærhet i dagliglivet.
Swedenborg fullførte sine studier ved universitetet i Uppsala, og i 1710 gjennomførte han sin grand tour, datidens dannelsesreise gjennom Nederland, Frankrike og Tyskland, frem til han kom til London, hvor han oppholdt seg de neste fire årene. På denne tiden var London Europas sentrum for filosofiske diskusjoner, ytringsfrihet, vitenskapelige ideer og oppdagelser. Swedenborg studerte fysikk, mekanikk og filosofi, samt at han leste og skrev poesi. Han skrev til sin velgjører og svoger Erik Benzelius d.y. at han trodde at han kunne være forutbestemt til å bli en stor vitenskapsmann. I et av sine brev skrev han ned en liste på en rekke oppfinnelser som han påstår å ha laget. Listen inkluderte blant annet en ubåt, slusekonstruksjonen, dampmaskin, maskingevær, universalmusikkinstrument, et fly og en brannsprøyte. På 1700-tallet ble Sverige rammet av en rekke bybranner, både ved krigshandlinger (som i den store nordiske krigs sluttfase) og i fredstid. Swedenborg opplevde selv en rekke branner i sitt lange liv. Bispegården brant to ganger, og i 1702 ble Uppsala utslettet av en bybrann.
Årene som vitenskapsmann
I 1715 vendte Swedenborg tilbake til Sverige, hvor han i de kommende tjue årene henga seg til naturvitenskap og utvikling av ulike maskiner. Et av de første stegene var hans møte med Karl XII i Lund i 1716. Oppfinneren Christopher Polhem, som kom til å bli en av Swedenborgs nærmeste venner, var også til stede. Swedenborgs tanke med møtet var å overtale kongen til å finansiere et observatorium i Nord-Sverige. Den krigsfokuserte kongen anså ikke prosjektet som tilstrekkelig viktig, men utnevnte Swedenborg som assessor ved Bergskollegium i Stockholm. I den nærmeste tiden arbeidet han under Polhem med ulike større ingeniørprosjekter rundt om i Sverige, blant annet ved bygginga av ovner for saltverk i Bohuslän, sluser for Polhems sluser i Trollhättan og en tørrdokk i Karlskrona.
Fra 1716 til 1718 publiserte Swedenborg et vitenskapelig tidsskrift ved navn Daedalus Hyperboreus («Den nordiske Daedalus»), som var en oversikt over mekaniske og matematistiske oppfinnelser og oppdagelser. I 1716 tegnet han også tegningene til en «Machine att flyga i wädret», altså noe som skulle ha kunnet blitt et fly.
I november 1718 lot Karl XII Ulrika Eleonora d.y. adle Swedenborg og hans søsken. Det var på 1600- og 1700-tallet vanlig i Sverige å adle biskopens barn som heder for biskopens arbeid under kongen. Ved dette tilfelle ble etternavnet endret fra Swedberg til Swedenborg. Etter kongens død foretok han en reise til Sachsen og Ungarn på oppdrag fra Bergskollegium, først og fremst for å studere ulike tekniske løsninger for malmbryting, og kom tilbake til Sverige i 1722.
I 1724 ble han tilbudt stilling som professor i matematikk ved Uppsala universitet, men avslo fordi han fremdeles arbeidet med geometri, kjemi og metallurgi som sin karriere. På grunn av stamming anså han seg heller ikke skikket til å holde forelesninger. Det er beskrevet hvordan han alltid snakket langsomt og forsiktig, og det er ikke noen kilder til at han noen gang snakket offentlig.
1729 ble han innvalgt som medlem av Kungliga Vetenskaps-Societeten i Uppsala, og i 1734 som medlem av det keiserlige russiske vitenskapsakademiet i St. Petersburg.
Nye studieretninger
På 1730-tallet ble Swedenborg mer interessert i åndelige spørsmål, og var fast bestemt på å finne en teori som kunne forklare forbindelsen mellom ånd og materie. I 1735 publiserte han i Leipzig tre utgaver som han kalte Opera philosophica et mineralis («Filosofisk og mineralogisk arbeid»), der han forsøkte å kombinere filosofi og metallurgi. Verket skaffet ham internasjonal oppmerksomhet, først og fremst grunnet kapittelet med analyse av sammensmeltingen av jern og kobber.
Samme år publiserte han også manuskriptet de Infinito («Om uendeligheten»), der han forsøker å forklare hvordan det åndelige er i forhold til det uåndelige, og hvordan sjelen er i forhold til kroppen. Dette var hans første manuskript der slike spørsmål tas opp. Han visste at hans syn kunne kollidere med vanlige teologiske oppfatninger, ettersom han argumenterte for at sjelen er skapt av materie.
I løpet av 1730-tallet gjennomførte han en rekke studier i anatomi og fysiologi. På samme tid studerte han denne periodens store filosofer som John Locke, Christian Wolff og Leibniz, men også tidligere filosofer som Platon, Aristoteles, Plotinos, Augustinus, Descartes med flere.
Vitenskapelige og pseudovitenskapelig oppfatninger
Swedenborg framsatte en mengde vitenskapelige ideer, både før og etter sin åndelige krise. Som ung beskrev han i et brev til sin svoger Erik Benzelius, i 1718, om sin ambisjon om å presentere en ny idé hver dag. Rundt 1730 hadde han endret oppfatning og mente i stedet at høyere kunnskap ikke er noe man kan skaffe seg uten at det helt eller delvis bygger på inngivelser. Etter krisen i 1745 var han av den oppfatning at hans kunnskap ble gitt til ham spontant av engler.
En av de pseudovitenskapelige ideene som anses som viktige for å forstå hans teologi er hans tanker rundt det han kalte for «korrespondenser». Disse tankene presenterte han allerede før sin krise, i første utgave av Regnum Animale, som omhandler menneskesjelen.
Korrespondensteorien bygger på en idé om at det er en sammenheng mellom naturen («materien»), det åndelige og himmelriket. Grunnlaget for denne ideen kan spores tilbake til nyplatonismen og filosofen Plotin. Med utgangspunkt i dette scenario tolket Swedenborg Bibelen og mente at den minste trivielle detalj kunne inneholde den dypeste åndelige sannheten.
Swedenborgs syner
Fra mars til oktober 1744 gjennomlevde han en merkelig krise som han dokumenterte i en dagbok. Han sov da uvanlig lenge, 10-12 timer i døgnet, noe han fortsatte med resten av livet. Drømmene tolket han i detalj. Brått hadde han mistet sin «lyst på kvinner, som har vært min hovedpasjon», noterte han. I stedet opplevde han erotiske drømmer preget av uhygge, som at han lå med en kvinne utstyrt med tenner i vagina, noe han tolket som et hint om å gi opp sitt vitenskapelige arbeid. Et par ganger traff han Jesus som påla ham å tolke Bibelen, noe han valgte å gjøre allegorisk, etter tidens skikk. Fra da av viet han seg helt til åndene. Herren åpnet «nokså ofte mine legemlige øyne, slik at jeg midt på dagen kunne se inn i det andre livet». Da mente han også å få engler og ånder i tale.
Det begynte med en drøm der han hørte en brølende vind som føltes som den slynget ham til jorden. Han tok til å be og så Jesus foran seg. Etter dette begynte han å falle i ekstatiske transer, og kjønnsdriften sluttet å plage ham; men når han fortalte om samtaler med engler, djevler og døde, oppfattet samtiden ham som sinnssyk eller en løgner. Engler for Swedenborg er avdøde som har forblitt mennesker, men på et høyere plan. Englenes oppgave er å hjelpe de nyankomne, dvs. nylig avdøde til å nå sin egen høyere natur. I åndeverdenen fortsetter de døde ifølge Swedenborg livet som før, spiser og drikker og tar for seg av ekteskapets gleder. Derfor blir de ikke klar over at de er døde, og Swedenborg anførte som «bevis» at Luther etter sin død bodde i et hus maken til sitt hjem i Eisleben. Den døde Luther innrettet i sitt hus i åndeverdenen en trone, der han satt og underviste studentene sine. Bare de som var enige med ham, fikk lov til å sitte nær tronen, mens de som var uenige, fikk plass lenger borte. Swedenborg påstod å ha overbevist den avdøde, men fremdeles protesterende Luther om at en ny åpenbaring – Swedenborgs – hadde erstattet Luthers reformasjon. Først etter 200 år i åndeverdenen nådde Luther frem til rett innsikt og kunne forfremmes til den egentlige himmelen, hvor han ble en engel.
Det finnes flere anekdoter om Swedenborgs «synske» egenskaper. Mest kjent - og en av de mest berømte okkulte anekdoter overhodet - er hans visjoner om en bybrann: Under en middag hos vennen William Castel i Göteborg 1759, skal han ha sett en voldsom brann bryte ut i Stockholm. Brannen var virkelig nok og brøt ut torsdag 19. juli 1759, raserte østre Södermalm og er kjent som Mariabrannen. Men Swedenborgs biografer henlegger middagen dels til søndag 29. juli, dels til september, dels til lørdag 29. juli (noe som ikke kan stemme), dels til en udatert lørdag eller søndag. Dette svekker anekdotens troverdighet, blant annet fordi han på den måten kan ha fått informasjon om brannen uten å være «synsk».
Swedenborg mente å stå i kontakt med innbyggerne på Jupiter og fortalte at disse var så sikre på et liv etter døden at de ikke fryktet døden overhodet. De snakket ikke om å «dø», men om å «bli himmelgjort». Jupiters innbyggere befinner seg angivelig i en tilstand tett opp til oldkirkens, i den tiden da det gikk nedover med den. Swedenborg noterte om sine angivelige samvær med ånder og engler fra Jupiter at ansiktene deres var glade og smilende pga den fred og ro de var fylt av. Barna på Jupiter lærer sin livsvisdom fra sine foreldre, som i sin tur instrueres av ånder og engler. De elsker å tenke på himmelske ting, og hvordan de himmelske sannheter kan knyttes til dagliglivet. Som innbyggerne på andre planeter er også folk på Jupiter uvitende om skrift og boktrykkerkunst. Swedenborg hevdet å ha vist dem hvordan tanker kan skrives ned, og fortalt dem om trykkekunsten. Han hevdet videre at innbyggerne på Mars har ansikter som er halvt svarte og halvt lyse, og de går i klær av barkfibre. Folk på månen snakker fra magen i stedet for fra lungene, slik at det høres som raping når de snakker.
Swedenborg forkastet Det gamle testamente. Gud var for ham identisk med den kraft i mennesket som får det til å heve seg ut over det materielle til et dypere fellesskap. Han hevdet at Philipp Melanchthon etter sin død ankom til et hus helt likt hjemmet sitt i Wittenberg. Den avdøde satte seg derfor til sitt gamle skrivebord som var fulgt med over i evigheten, og skrev som han pleide: «Tro uten gjerning er tilstrekkelig.» Men nå tok angivelig rommet til å mørkne, og avdødes klær ble usle. Gradvis forsvant rommet, til Melanchthon satt tilbake med bare skrivebord, papir og blekk. Swedenborg poengterte at slik ble de dødes åndelige status reflektert i deres ytre omstendigheter i evigheten. Enten ble en takluke slått opp så guddommelig lys strømmet inn, eller alt mørknet og kvarv bort, til den avdøde stod på gaten som tigger.
Han må også ha hatt en viss grad av forfølgelsesvanvidd, for i 1748 våknet han i den tro at håret hans var fullt av små slanger, og la skylden på avdøde kvekere. Han stod fast på at kvekernes gudstjenester var uanstendige, og at de praktiserte konebytte.
Teologi
Swedenborg mente at hans teologi var en åpenbarelse av den sanne kristne religionen, som han mente hadde blitt formørket gjennom århundrende av teologi. Han refererte likevel aldri til sine skrifter som teologi, ettersom hans ideer var basert på egne opplevelser, til forskjell fra teologi. Han ville heller ikke talle det for filosofi, da han i 1748 beskrev filosofi som noe som «formørker sinnet, forblinder oss, og helt forkaster troen».
Grunnlaget for Swedenborgs teologi finnes i Arcana Caelestia (Himmelska hemligheter), utgitt i åtte utgaver fra 1749 til 1756. Mesteparten av verket består av bibeltolkninger, og han fokuserer på hvordan Bibelen beskriver menneskenes forvandling fra materie til åndelig tilstedeværelse. Han begynner med å skissere en teori om hvordan skapelsesberetningen ikke var en beskrivelse av hvordan jorden ble skapt, men en beskrivelse av hvordan menneskene ble «født på ny» i seks faser. Ifølge Swedenborg kunne alt som var relatert til menneskene relateres til Jesus og hvordan Kristus befridde seg fra materiens fengsel.
Ekteskapet
Et aspekt av Swedenborgs tekster som ofte diskuteres, er hans tanker om ekteskap. Han var selv ugift hele livet, selv om han i en kort periode rundt 1718-tallet var forlovet med Polhems 15-årige datter Emerentia. Forlovelsen sies å ha vært en avtale mellom Swedenborg og pikens far, som var kjent for å ville ha sine døtre godt gift. Angivelig skal Polhem og Swedenborg ha opprettet en kontrakt om ekteskap med Emerentia straks hun var gammel nok. Piken skal ha vært fortvilt, og hennes eldre bror Gabriel fikk tak i kontrakten og rev den i stykker, noe som skal ha såret Swedenborg så dypt at han reiste sin vei. Dette hindret ham imidlertid ikke i å skrive en mengde skrifter om ekteskapet. I boken Äktenskapliga kärleken och dess motsats fra 1768 skriver han at et rettferdig ekteskap må være en kontinuerlig åndelig utvikling for begge partner, og dette forbundet kom til å fortsette i livet etter døden.
Swedenborg mente og kjempet for å fremme at ekteskap skulle grunnes på visshet, fysisk representert ved mannen, og kjærlighet, fysisk representert ved kvinnen. Denne dualiteten forekommer i alle Swedenborgs skrifter. Han skriver blant annet at «Tro er en forening mellom fornuft, som representeres av mannen, og intensjonen, som representeres av kvinnen».
Treenigheten
Swedenborg mente at den kristne doktrinen som fremstiller treenigheten som tre personer – Gud Fader, Jesus Kristus og Den hellige ånd – var feilaktig. I alle sine åndelige verker fremhevet han at treenigheten var tre aspekter av Gud, og at guddommeligheten ikke var delbar. Swedenborg argumenterte for at muslimer, jøder og mange andre personer med annen tro enn den kristne motsatte seg kristendommen på grunn av denne feilaktige tolkningen av treenigheten. Han mente at denne feiltolkningen stammet fra Det første konsilet i Nikea (325) og den athanasianske trosbekjennelse fra ca. 500.
Sola fide (Gjennom troen alene)
Swedenborg motsatte seg også en av grunnsetningene i Martin Luthers lære kalt Sola fide, dvs. at man frelses av troen alene, uten hensyn til hva man måtte ha foretatt seg i livet. Swedenborg mente at frelse oppnås gjennom en kombinasjon av tro og velgjerninger, og at meningen med tro er at denne skal lede menneskene til et rettferdig liv, der vedkommende utfører velgjerninger ut fra kristen menneskekjærlighet. Han mente også at velgjerninger måtte komme av viljen til å vise godhet der det er mulig.
Swedenborgs kranium på avveie
Ettersom Swedenborg oppholdt seg i London da han døde i april 1772, ble han lagt i tre kister, den innerste av bly, som ble satt i krypten i den svenske sjømannskirken St George's nær Wapping, Shadwell og Whitechapel i Londons East end (stedet er nå omdøpt til Swedenborg Gardens). I 1790 ble kisten åpnet, ifølge Gustav Broling som var til stede, kun for å tilfredsstille nysgjerrigheten til en besøkende «amerikansk lege». Det var kanskje da hodeskallen ble stjålet og solgt til et frenologisk selskap. I stedet ble et annet kranium lagt i kisten. I denne tilstand ble den døde overført til Sverige, selv om det ble stilt spørsmål ved kraniet. Ettersom sjømannskirken i London skulle rives, ble Swedensborgs kiste overført til Uppsala domkirke i 1908.
I 1958 gikk den svenske regjeringen med på å åpne Swedenborgs grav, så man kunne få svar på om kraniet faktisk var hans. Etterforskningen var et resultat av en påstand om at kraniet faktisk befant seg i Swansea, hvor legen Charlotte Brandt hadde forklart at hennes far hadde kjøpt det i en antikvitetsbutikk i London i tiden før første verdenskrig. Kraniet var utstilt i vinduet med en seddel påskrevet «The genuine skull of Swedenborg». Dr Williams som kjente til usikkerheten rundt Swedenborgs hodeskalle, kjøpte den, og hans datter arvet den da han døde i 1957. Etter en omfattende serie med anatomiske og kjemiske prøver kunne svenske og britiske forskere i 1961 konkludere med at hodeskallen i Uppsala ikke hørte sammen med resten av skjelettet, men tilhørte et yngre individ. Rester av rødt hår samstemte også dårlig med Swedenborg, som var gråhåret på den tiden han døde. Swansea-kraniet ble også grundig undersøkt og funnet å være fra et individ i riktig alder. Det var også kjent at Swedenborg hadde en kunstig tann. En slik tann ble funnet i Swansea-kraniet. Dr Williams' svigersønn Alfred Brandt uttalte at kraniet var trygt oppbevart på et sikkert sted, men unnlot å si noe om det ville bli utlevert til Sverige - og i 1978 dukket det opp hos Sotheby’s for å auksjoneres. Selger ble ikke opplyst. Kungliga Vetenskapsakademien betalte £ 1.500 for å få det gjenforent med resten av Swedenborg.
På professor Clas-Olof Selenius' initiativ ble det overført til Uppsala domkirke, der graven ble åpnet, og kraniet lagt sammen med resten av kroppen.
Dylan Thomas' venn, Vernon Watkins (1906-67), som er fra Swansea, skrev diktet «Swedenborg's skull» etter selv å ha sett kraniet.
Ettermæle
I forbindelse med 250-årsminnet for Swedenborgs fødsel ga det svenske postverket ut en frimerkeserie med hans portrett.
Emanuel Swedenborgs samling, som ble donert til Kungliga Vetenskapsakademien etter hans død, ble i 2005 satt opp på UNESCOs Verdensminneliste over dokumenter med kulturarvbetydning.
Swedenborg var forankret i et eksplisitt kristent samfunn og univers, men «hans romantiske nytolkninger, hans himmelske samtaler og hans kreative omgang med kristendommen har gjort ham til en viktig forløper for den nye religiøse utviklingen som begynte på 1800-tallet og kulminerer med den moderne New Age-bevegelsen». Utdrag fra hans bok Om himmelen og helvete er utgitt i antologien New Age, 2007.
Bibliografi
Liste over verker av Swedenborg etter året de først ble utgitt:
Per-Olof Arvidsson
Per-Olof Arvidsson (født 18. desember 1864 død 30. august 1947) var en svensk skytter som deltok i de olympiske leker 1908 i London og 1912 i Stockholm.
Arvidsson ble olympisk mester i skyting under OL 1912 i Stockholm. Han var med på det svenske laget som vant lagkonkurransen 100 meter løpende hjort, enkeltskudd med 151 poeng foran USA med 132. De andre på lager var Alfred Swahn, Oscar Swahn og Åke Lundeberg.
Brann Stadion
Brann Stadion er Sportsklubben Branns hjemmebane. Den ligger ved Nymark i bydelen Årstad sør for Bergen sentrum.
På folkemunne i bergensområdet blir anlegget gjerne kalt «Staddaen» og «Stadion».
Brann stadion er en del av et idrettsanlegg sammen med Haukelandshallen og Nymarksbanene.
Den offisielle publikumsrekorden er på 24,800, et tall man oppnådde både i en cupkamp mot Fredrikstad i 1961 og i en cupfinale mellom Skeid Fotball og Viking FK i 1947. I seriesammenheng er rekorden 23,900 mot Lillestrøm i 1978. Uoffisielt var det ca. 32,000 tilskuere som overvar cupkampen mot Fredrikstad i 1961. Under første hjemmekamp i 1996 var det offisielle tilskuertallet 19408, men klubben åpnet alle dører i Klokkesvingen ca. 20 min før start og anslagsvis rundt 32,000 tilskuere kom seg innenfor portene.
I Tippeligaen 2007 hadde Sportsklubben Brann gjennomsnittlig 17,310 tilskuere på sine hjemmekamper, noe som er klubbrekord.
Eiere
Brann stadion eies av selskapet Brann Stadion AS, som eies av Sportsklubben Brann. Stor-Bergen Boligbyggelag solgte i 2006 sin post for en billig penge til Sportsklubben Brann for å hjelpe Brann. En omfattende ombygging av stadionanlegget ble igangsatt november 2005.
6. desember 2006 ble det inngått en intensjonsavtale om at Sportsklubben skulle overta alle aksjene etter nærmere vilkår. 14. juni 2007 ble vilkårene oppfylt, og Sportsklubben Brann ble eneeier av stadionanlegget
Tribuner
Det arbeides med å bygge ut stadionanlegget. Etter at den nye klokkesvingen ble tatt i bruk 16. mai 2006, var publikumskapasiteten 19,000, men til sesongen 2009 beregnet til litt over 17,000. Dette grunnet ombygging av Frydenbøtribunen. I 2008 var kapasiteten 17,967. Før dette var kapasiteten på ca. 15,000. Den nye Sparebanken Vest-tribunen sto klar til sesongstart i 2007 og er blitt ny hovedtribune. Den gamle sittetribunen skal rives og en ny skal bygges opp, og skal stå klar til 2009. Men dette er foreløpig blitt utsatt. Egentlig skulle denne siste seksjonen av nye Brann stadion stått klar til 2008-sesongen til Branns hundreårsjubileum, men grunnet treghet i kommunen angående reguleringsplanen og naboer som klager har den blitt utsatt et år. Her var planen å bygge ut til sammen 21,000 sitteplasser, men etter en stor opptur med supportere, har styret vurdert å bygge denne tribunen i to etasjer så kapasiteten kommer opp i 24,000.
BOB-tribunen
Klokkesvingen var tidligere planlagt ombygd til sittetribune, men planene ble skrinlagt på grunn av sportsklubbens dårlige økonomi. I 2004 fikk imidlertid klubben pålegg fra Norges Fotballforbund om å utvide antall sitteplasser på arenaen. Det ble derfor oppført en midlertidig stålkonstruksjon med drøyt 1,200 sitteplasser. Brann Stadion AS vedtok deretter omfattende ombygging, og i mai 2006 ble en helt ny sittetribune i klokkesvingen klar, som fikk navnet BT-tribunen. Kapasiteten på tribunen er 3897 sitteplasser.
Når den nye hovedtribunen etter planen står ferdig i 2007, vil Brann stadion ha en kapasitet i underkant av 21,000 tilskuere. Utbyggingen er kostnadsberegnet til ca. 130 millioner kroner.
I desember 2006 åpnet Brann en butikk i BOB-tribunen for salg av supportereffekter, som sammen med FC København og Brøndby er den største av sitt slag i Skandinavia.
Frydenbøtribunen
Hansasvingen var det tidligere navnet på den vestlige kortsidetribunen på Brann stadion. I april 2006 skiftet imidlertid tribunen navn til Frydenbøtribunen. Tribunen var frem til navneskiftet den nyeste tribunen på Brann stadion. Frydenbøtribunen ble ferdigstilt i 1998 og har en kapasitet på 4,053 tilskuere. Tribunen har kun sitteplasser og er tre etasjer høy. Tribunen inneholder møtelokaler og kontorer, både for Sportsklubben Brann og Hordaland Fotballkrets.
Tribunen kostet rundt 65 millioner kroner, og en av grunnene til den høye prisen var de dårlige grunnforholdene, som også gjorde at fundamentene måtte graves ca. 50 meter ned i bakken.
Fra sesongen 2007 vil Branns offisielle supporterklubb Brann Bataljonen tilbringe sine kamper her, da på de nederste feltene.
Fjordkraft-tribunen
Fjordkraft-tribunen er den eldste delen av stadion, den ble i 2018 revet for så å bli bygget helt ny. Deler av tribunen er solgt til sammen (student organisasjon i bergen) Det bygges studenthyblet på den delen.
Odontalgus
Odontalgus er en slekt av små, rødlige eller brunlige køllebiller.
Brann Stadion
Store stå
Store stå var supporternes tribune, og nederste del av Umbro-tribunen. Etter sesongen 2006 ble tribunen revet, for å gi plass til en ny tribune med VIP-Hvermansen-plasser, som består kun av sitteplasser. Den nye tribunen blir preget av reklame fra Sparebanken Vest etter at Brann skiftet utstyrsleverandør fra Umbro til Kappa.
Odontalgus
Utseende
Små (ca. 1,5 millimeter), rundede, brunlige køllebiller. Antennene er forholdsvis lange og kraftige. Oversiden er tett punktert med tette, korte hår. Hodet er mye bredree enn langt med utstående fasttøyne. Pronotum er firkantet, dekkvingene bredt rundede, ganske korte.
Brann Stadion
SPV-Tribunen (Sparebanken Vest-tribunen)
Ny i 2007, og er Branns nye VIP-tribune. Det er 36 losjer på toppen, Brannbørsen og vip-almenningen under. Tribunen har plass til 4,000 tilskuere, og er Branns nye hovedtribune der garderober, mix-område og hovedkamera filmer fra.
Odontalgus
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende.
Brann Stadion
Nytt gress
Vinteren 2009 ble det lagt ned nytt gress på Brann Stadion. Dette er samme type gress som på Sør Arena. Gresset kom fra York-området i England, og ble rullet ut i midten av februar 2009. Det nye gresset inneholder 99,3 prosent sand og 0,7 prosent jord, dette for best mulige vekstforhold. Det ble også lagt ned varmekabler samtidig.
Odontalgus
Utbredelse
Gruppen er utbredt i tropiske områder av den Gamle verden.
Brann Stadion
Nytt gress
Da arbeidet med å legge den nye gressmatten var godt i gang, oppdaget en ekspert at ikke alt var slik det skulle være. Det viste seg at det var skader på alle gressrullene. Selv om kun mindre deler av gresset var skadet valgte Brann å gå til det drastiske skritt å ta det opp igjen etter at en ekspert hadde tatt en vurdering av gresset. Rullene med gress skal ha blitt for varme under lagring i containere, og hadde ikke tålt å bli lagret i 13 dager. Sportsklubben Brann ble derfor nødt til å bestille nytt gress fra England, som var av topp kvalitet for at det skulle gro skikkelig.
Områdene rundt gresset er asfaltert, og som den eneste norske arena ble det lagt kunstgress helt inntil krittlinjen. Dette ble gjort for å unngå gjørmete flater der assistentdommerne løper og reservene varmer opp. Flere engelske toppklubber har dette allerede på sine arenaer. Dette er ikke lov i Norge, men NFF så det som så interessant at Sportsklubben Brann fikk lov i en prøveperiode.
Nikita Polyakov
Nikita Polyakov (født 16. mai 1986) er en usbekisk svømmer.
Jika Jika
Jika Jika er et musikkalbum av den sørafrikanske afro-fusion-gruppa Freshlyground. Det er gruppas første album, og ble utgitt i 2003. En remastra og remiksa utgave av albumet ble utgitt i 2008.
Nunne Englund
Englund ble cand.polit. med hovedfag i psykologi ved NTNU i 1995. I 2006 tok hun doktorgraden på «babyspråk» med avhandlingen Karakteristika ved og preferanse for barnerettet tale ved NTNU.
Englund var ansatt som førsteamanuensis i utviklingspsykologi ved Høgskolen i Lillehammer, deretter ble hun ansatt som førsteamanuensis i psykologi ved Institutt for psykologi, NTNU.
Joël Blomqvist
Joël Blomqvist (født 15. november 1840, død 30. oktober 1930) var en svensk tapetserer, komponist, predikant og forfatter.
Blomqvist ble født i Stockholm som sønn av en skredder, men utdannet seg til tapetserer og fikk da han var rundt 19 år jobb i Uppsala. I blant gjorde han tjeneste som organist og sangleder i vekkelsekretser, og i helgene reiste han rundt i området rundt byen som predikant. I 1874 ble Blomqvist kolportør i Uppsala stadsmission. Fra og med årsskiftet 1877-78 jobbet han i Gävle som tapetserer og sangpredikant, men etter noen år flyttet familien tilbake til Uppsala. På 1890-tallet ble Stockholm deres hjemby, og tiåret etter Motala. Fra og med 1915 bodde de noen år hos en datter i Skövde og til slutt hos en sønn. Blomqvist døde i Kullerstad i 1930 der sønnen der jobbet som kyrkoherde (sogneprest).
I løpet av livet skrev Blomqvist omkring 400 sangtekster og gav ut flere samlinger av sanger og melodier for kristent bruk. Han skrev også nesten like mange melodier. Blant annet utgav han Fridstoner, Melodier i notskrift till Sions Nya Sånger, Pilgrimen, Sabbatsklockan (1878 med 50 sånger) og Barnens Sabbatsklocka 1903 (samlingen med 50 sanger for søndagsskole og hjemmet, hvorav 8 sanger hadde blitt publisert tidligere).
I 1986 års psalmbok er han representert med tre salmer: «Lämna dig helt åt Jesus», «Jesus, min Herre, dig vill jag älska» og «O, hur saligt att få vandra». I tillegg er han mye brukt i Svenska Missionsförbundets sangbøker av ulike årganger (SMF 1920, SMF 1935), og salmebøker som Herde-Rösten, Psalmer och Sånger og Frälsningsarméns sångbok. I Lova Herren er han representert med 14 salmetekster. Hans sanger ble også publisert for svenske behov i USA.
I Norge ble han først representert i salmebøkene med salmen «Å, hvor salig å få vandre» i Norsk Salmebok og «Dyraste Jesus, deg vil eg elska» i Salmer 1997. Begge er med videre i Norsk salmebok 2013.
Liu Weijia
Liu Weijia (født 15. februar 1989) er en kinesisk svømmer.
Han representerte Kina under Sommer-OL 2004 i Athen, der han ble utslått i forsøksheatet på 400 meter medley.
Sysselmann
En sysselmann eller syslemann var kongens fremste ombudsmann i syslet (eller syslen) som fra annen halvpart av 1100-tallet var de administrasjonsenheter Norge ble oppdelt i.
Sysselmannen sørget for at kongens inntekter kom inn (i form av såvel skatter som bøter), og han hadde viktige oppgaver innenfor rettsvesenet (men dømte selv bare i ekstraordinære tilfeller). Han ble lønnet av bøtene som ble pålagt og innkrevd. Syslet og prostedømmet hadde identiske grenser.
Ordinasjon
Ordinasjon er i en del kristne kirker den formelle innsettelsen av en diakon, prest eller biskop. I enkelte kirker finnes også mindre ordinasjoner til for eksempel lektor eller subdiakon. Ordinasjon omtales også som diakon-, preste- eller bispevigsel.
Sysselmann
Historie
Tradisjonelt har kong Sverre fått hovedæren for innføringen av sysselmannsombudet, og Sverres saga fremstiller dem som en viktig del av hans lokalstyre. Men ifølge sagaen innsatte også Magnus Erlingsson sysselmenn som nevnes i landskapslovenes Magnustekst, selv om dette kan være senere innskudd i teksten. Etter at Harald Maddadsson på Hjaltland støttet øyskjeggenes opprør i 1193/94, måtte han etter deres nederlag underkaste seg kong Sverre under svært harde vilkår i Bergen i 1195. Hjaltland ble norsk skattland, og Sverre sikret seg halve sakøren av Orknøyene. For første gang kom den norske kongens sysselmenn til øyene. Men etter Sverres død lot Maddadsson en sysselmann drepe og hadde med det markert sitt herredømme over øyene, frem til sin død i 1206.
Alt på 1170-tallet var sysselmannen kongens fremste representant i distriktene, med større myndighet enn lendmann og årmann tidligere. På slutten av 1200-tallet hadde sysselmannen helt overtatt lendmannens og årmannens tidligere funksjoner. Ifølge sagatradisjonen fantes det sysselmenn alt på 1000-tallet, i Hålogaland fra Harald Hårfagres tid. Sysselmannens nære tjenesteforhold til kongen fremgår av at sysselmenn ofte ble satt over distrikter de ikke var hjemmehørende i. I borgerkrigstiden hørte det til deres oppgaver å gjøre Sverres makt gjeldende i nyerobret område. I Magnus Lagabøtes lovgivning fylte sysselmennene tre hovedfunksjoner: Håndheving av loven, forvaltning av militæret, og innkreving av leidangsskatt og landskyld. De utøvet også kongens forkjøpsrett til utlendingers varer. Fra Magnus Lagabøtes tid ble ordet «len» tatt i bruk om sysselmannens ombudsdistrikt som ellers ble kalt «sysle». Dette var et regnskapslen, der sysselmannen skulle avlegge et årlig regnskap for «øyrer» (skattører, faste inntekter) og liste over veitsler og dommer i større rettssaker.
Ordinasjon
Noen kirker regner ordinasjonen som et sakrament. Det følger da gjerne en spesiell status, slik at kun ordinerte kan utføre visse oppgaver, som for eksempel feiring av nattverden. Andre kirker har ordinasjon som en kirkelig seremoni uten sakramental status.
Ortodoks ordinasjon
I den ortodokse kirke og de orientalske ortodokse kirker er ordinasjonen et sakrament. Kun biskoper kan ordinere, og kun menn kan motta ordinasjonen.
Sysselmann
Historie
I byene ivaretok gjaldkeren kongens interesser ut fra Bjarkøyretten. Sysselmannen fikk hjelpere, lensmenn. Eirik Magnusson forutsatte i 1280 at det ikke skal være flere lensmenn enn én for hver sysselmann. Håkon V Magnusson lovfestet i 1293 at lensmenn skulle velges blant «gode bønder», ikke blant kongens «håndgangne menn» som tidligere var skjedd. Håkon V var oppmerksom på at håndgangne menn «er vinnesyke og fulle av knep til å tynge kotkarlen». Han fikk en påminnelse om dette etter et bondeopprør på Opplandene på slutten av 1290-tallet som skal ha vært forårsaket av kongsmenns overgrep og hensynsløshet overfor allmuen. Et vedvarende problem i Håkon Vs kongstid var at sysselmenn og lensmenn inndrev bøter uten lov og dom, tusket til seg bestikkelser for å fremme noens sak og hindre andres, og selv nektet å svare for loven når det ble klaget på deres fremferd.
Moderne tid
I forbindelse med den norske okkupasjonen i 1932 av Øst-Grønland ble det opprettet et sysselmannsembete i Eirik Raudes Land som ble besatt av Helge Ingstad. Året etter trakk Norge seg ut av området etter å ha tapt en sak mot Danmark i Den faste domstol for mellomfolkelig rettspleie i Haag.
Ordinasjon
Ortodoks ordinasjon
Det finnes to mindre ordinasjoner, til lektor og subdiakon. De som mottar en eller begge av disse ordinasjoner regnes ikke med til kleresiet.
Gifte menn kan ordineres til diakon eller prest, men ordinerte menn kan ikke gifte seg. Kun ugifte kan ordineres til biskop.
Sysselmann
Moderne tid
Etter at Jan Mayen ble norsk land i 1930, ble Sysselmannen på Svalbard også sysselmann på Jan Mayen. Den geografiske avstanden mellom Jan Mayen og Svalbard gjorde forvaltningen vanskelig. Dette medførte at det administrative ansvaret for Jan Mayen den 1. januar 1995 ble overført til Fylkesmannen i Nordland. Tittelen brukes ikke lenger i Norge, etter at embetet som sysselmann på Svalbard, opprettet 1. juli 1925, fra 1. juli 2021 ble omdøpt til sysselmesteren på Svalbard.
Ordinasjon
Ortodoks ordinasjon
Ortodokse kirker anerkjenner ikke ordinasjon fra andre kirker på en generell basis, men har i enkelttilfeller anerkjent katolsk ordinasjon når en prest eller diakon har konvertert.
Sysselmann
Moderne tid
På Færøyene brukes tittelen sysselmann (færøysk: sýslumaður) tilsvarende en norsk lensmann.
Ordinasjon
Katolsk ordinasjon
Tidlligere fantes fire mindre ordinasjoner, samt den ikke-sakramentale ordinasjonen til subdiakon. Sistnevnte ble gitt til seminarister kort tid før diakonvigselen. De ble fjernet under pave Paul VI etter Andre Vatikankonsil.
Det finnes to typer diakonvigsel: Til permanent diakon, eller til midlertidig diakon som et skritt på vei mot prestevigselen.
I utgangspunktet kan kun ugifte menn ordineres i den romersk-katolske kirke. Det er to unntak fra dette: Gifte menn kan ordineres som permanente diakoner, og gifte prester i en annen kirke, som ikke har gyldig ordinasjon etter katolsk sakramentsteologi, kan ordineres dersom de konverterer til katolisismen og ønsker å bli katolske prester. I de orientalske katolske kirker kan gifte menn ordineres, men ordinerte menn kan ikke gifte seg. Kun ugifte kan ordineres til biskop.
Anglikansk ordinasjon
I den anglikanske kirke varierer holdningen til ordinasjon. Blant høykirkelige, og spesielt anglokatolikker, regnes ordinasjonen som et sakrament. Blant de mer lavkirkelige regnes det som en kirkelig seremoni uten sakramental status.
Både menn og kvinner kan ordineres i de fleste anglikanske kirker, men det er vanlig at menighetene kan nekte å ta imot en kvinnelig sogneprest. Det pågår en debatt om hvorvidt kvinner kan ordineres som biskoper.
Luthersk ordinasjon
I lutherske kirker regnes ordinasjonen ikke som et sakrament, men praktiseres som en kirkelig seremoni, først og fremst en forbønnshandling. I mange er det kun ordinerte prester som kan feire nattverdsgudstjenester. Dette gjelder blant annet Den norske kirke, som har signert en avtale om dette (Porvoo-avtalen), men til tider tillates der teologistudenter å vikariere også ved nattverdsgudstjenester.
Ivan Ave
Eivind Øygarden (født 1988 ) er en norsk rapper fra Vinje, kjent under artistnavnet Ivan Ave.
Ordinasjon
Unitarisk ordinasjon
Unitarkirkene verden over har forskjellige ordinasjonsriter, men felles for alle er bekreftelsen av det indre og ytre kall. For kristenunitariske kirker kommer dette til uttrykk i biskopens liturgiske forbønnshandling for den som skal ordineres. Ordinasjonen er altså ikke et sakrament. I Den norske unitarkirke foregår ordinasjonen i to ledd: først prestevelsignes kandidaten av biskopen i Den transilvanske unitarkirke (enten den ungarske eller den rumenske) eller den som biskopen utnevner til dette. Handlingen foregår alltid enten i Ungarn eller Romania. Slik videreføres de unitariske prinsipp som ble etablert ved dannelsen av de første unitarmenigheter i 1568. Slik sett er det en ordinasjonssuksesjon fra de første kristne menigheter og til i dag. Deretter fremstiller kandidaten seg til ordinasjon og tjeneste. Siden 2008 formidles ordinasjonen som hovedregel av unitarbiskop i Norge. Prestevelsignelse og ordinasjon kan enten finne sted i samme gudstjeneste eller på forskjellige dager. Innsettelsen i tjenesten foreligger ved fylkesmannens godkjenning. Etter norsk lov opphører innsettelsen senest når unitarpresten fyller 75 år. Unitarordinasjonen er derimot gitt evig.